**М О Д Е Л У Г О В О Р А**

**о набавци услуге праћења медијске експонираности  прес клипинга друштвених мрежа**

Закључен дана \_\_\_\_\_\_\_\_\_\_\_\_ 2022. године

**УГОВОРНЕ СТРАНЕ:**

**Комесаријат за избеглице и миграције Републике Србије,** Народних хероја 4, Београд, Матични број: 07898100, ПИБ: 102199609, који заступа Наташа Станисављевић, в.д. комесара (у даљем тексту: Наручилац)

и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Извршилац).**

Уговорне стране сагласно констатују:

- да је Наручилац, на основу члана 27. став 1. Закона о јавним набавкама ("Службени гласник РС", бр. 91/19) спровео поступак набавке на коју се ЗЈН не примењује Н 44/22, чији је предмет набавка услуга праћења медијске експонираности прес клипинга друштвених мрежа.

- да је Извршилац доставио понуду број\_\_\_\_\_\_\_\_\_\_\_\_\_\_\_\_\_\_\_\_\_\_\_која је заведена код Наручиоца под бројем \_\_\_\_\_\_\_\_\_\_\_\_\_\_\_\_\_\_\_\_која се налази у прилогу Уговора и саставни је део Уговора.

***Предмет уговора***

**Члан 1**

Предмет овог уговора је праћење медијске експонираности  прес клипинга друштвених мрежана задате кључне речи у најмање 160 штампаних, 50 електронских и 300 веб медија за неограничен број обрађених прилога и премиум налога; прес клипинга друштвених мрежа; аларм клипинг; услуга анализе медијских садржаја по потреби за Групу за повратак и сарадњу са међународним организацијама и односе са јавношћу Наручиоца у складу са Понудом Извршиоцаброј: \_\_\_\_\_\_\_\_\_\_\_\_\_\_\_\_\_\_\_\_\_\_\_која је заведена код Наручиоца под бројем\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, саставни је део овог Уговора.

**Члан 2**

Извршилац је у обавези да Наручиоцу обезбеди корисничко име и лозинку за „web clipping servis“ на адреси\_\_\_\_\_\_\_\_\_\_\_\_\_\_\_ и нон стоп приступ „web clipping“ бази података путем интернет сајта.

**Члан 3**

Извршилац је дужан да услуге из члана 1. и члана 2. овог уговора изврши професионално у складу са важећим прописима који регулишу ову материју и у уговореним роковима. Извештаји морају бити похрањени у базу и испоручени Наручиоцу до 20:30 сати сваког радног дана од текућег дана за „press“ издања и закључно са последњом централном информативном емисијом, од претходног дана и ноћи, за електронске медије.

**Члан 4**

Обавезе Извршиоца:

* Врши услуге из члана 1.овог Уговора у роковима дефинисаним у Обрасцу понуде и Обрасцeм структуре цена, који су саставни делови овог уговора;
* Свакодневно доставља извештаје о праћењу електронских и штампаних медија и интернет портала;
* Предметне услуге обавља благовремено, ажурно, стручно и квалитетно , у свему према важећим законским прописима, те професионалним стандардима струке за ту врсту услуге и добрим пословним обичајима;
* Одреди стручно лице које ће бити овлашћено и одговорно за извршење уговора;
* Податке које добија од Наручиоца, или до којих је дошао приликом вршења услуге, држи у свом поседу и чува као пословну тајну и након завршетка уговора, те да исте може користити искључиво за сврху пружања услуга односно достављања извештаја Наручиоцу;
* Комуницира и сарађује са овлашћеним представником Наручиоца;
* Доставља фактуре за извршене услуге и спецификације извршених услуга за месец фактурисања.

Обавезе Наручиоца:

* Изврши плаћање у корист Извршиоца у складу са одредбама овог Уговора;
* Одреди лице за надзор које ће имати следећа задужења: увођење Извршиоца у посао, праћење оперативне и финансијске реализације уговора, комуникација и сарадња са овлашћеним представницима Извршиоца, праћење квалитета услуге и усклађеност са спецификацијом из конкурсне документације, даје потребна упутства Извршиоцу, у случају евентуалних недостатака и примедби у вези са квалитетом и ценом пружених услуга сачињава писани Извештај, по којем је Извршилац дужан да одмах поступи.

За праћење реализације овог Уговора, Наручилац именује запослено лице \_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 5**

Наручилац је сагласан да сав клипинг, све извештаје и сервисе које добија од Извршиоца, не може пренети, проследити или на било који други начин доставити трећем правном или физичком лицу које није запослено код Наручиоца

***Пословна тајна***

**Члан 6**

Извршилац се обавезује да ће све податке и информације које сазна у току примене овог уговора, а односе се на пословање Комесаријата, чувати као пословну тајну Наручиоца и обрнуто.

Извршилац је у оквиру својих активности дужан бринути за углед Наручиоца и његове делатности.

***Цена и начин плаћања***

**Члан 7**

Укупна уговорена цена износи\_\_\_\_\_\_\_\_\_\_\_\_\_\_\_\_\_ динара безпореза на додату вредност, односно \_\_\_\_\_\_\_\_\_\_\_\_\_ динара са припадајућим ПДВ-ом.

Уговорне стране су сагласне да је цена из става 1. овог члана фиксна до завршетка услуге.

Наручилацсе обавезује да за извршене услуге плати Извршиоцу, у року од од 45 дана од дана пријема е-фактуре, на текући рачун Извршиоца.

Извршилац је дужан да фактуре изда у складу са Законом о електронском фактурисању („Сл. Гласник РС“ бр. 44/2021 и 129/2021).

Свака достављена фактура мора да садржи тачне идентификационе податке о наручиоцу, број и датум закљученог уговора, адресу-место и датум пружања услуге.

Обавезе Наручиоца из овог уговора које доспевају у наредној буџетској години, биће реализоване највише до износа средстава која ће Наручиоцу бити одобрена за наредну буџетску годину.

Уколико Наручилац нема довољно средстава предвиђених за услугу прес клипинга и праћења медијске експонираности у наредној буџетској години, задржава право раскида Уговора у року од 15 дана од дана достављања писаним путем Извршиоцу.

***Рок трајања и раскид Уговора***

**Члан 8**

Овај Уговор се закључује на период од 1. јануара 2023. године до 31. децембра 2023. године.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О раскиду Уговора, уговорна страна је дужна писаним путем обавестити другу уговорну страну.

Уговор ће се сматрати раскинутим по протеку рока од 15 дана од дана пријема писаног обавештења о раскиду Уговора.

За време отказног рока уговорне стране су дужне да извршавају све своје обавезе утврђене овим Уговором.

***Начин решавања спорова***

**Члан 9**

Уговорне стране су сагласне да све, евентуалне спорове решавају споразумно. Уколико то не буде могуће уговорне стране сагласно утврђују надлежност Привредног суда у Београду.

**Члан 10**

Овај Уговор је сачињен у 4 (четири) једнака примерка, по 2 (два) примерка за сваку уговорну страну.

За Извршиоца За Наручиоца

**Комесаријат за избеглице и миграције**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Наташа Станисављевић, в.д. комесара